**A8**

**Ibrány Város Önkormányzata Képviselő-testületének**

**4/2017. (I.27.) önkormányzati rendelete**

**a köztisztviselőket megillető juttatásokról és támogatásokról**

Ibrány Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 236.§ (4) bekezdésének a) pontjában valamint 237.§-ában foglalt felhatalmazás alapján Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**Bevezető rendelkezések**

**1. §**

(1) A rendelet hatálya a Polgármesteri Hivatal köztisztviselőire és ügykezelőire (a továbbiakban: köztisztviselő) illetve a 10.§-ban meghatározott esetben azok hozzátartozóira terjed ki.

(2)A rendelet előírásait - az 5. § kivételével - a polgármesterre és alpolgármesterre is alkalmazni kell.

(3) A rendeletben szabályozottak részletes feltételeit a hivatal közszolgálati szabályzatában a jegyző állapítja meg.

(4) A rendeletben szabályozottak fedezetét a képviselő-testület az önkormányzat éves költségvetésében határozza meg.

(5) A rendeletben szabályozott juttatások és támogatások a részmunkaidőben alkalmazott köztisztviselőt munkaidejével arányosan illetik meg, amitől a munkáltató jogkör gyakorlója a köztisztviselő javára eltérhet.

(7) E rendelet alkalmazásában a munkáltatói jogkör gyakorlója a jegyző, a jegyző és az alpolgármester vonatkozásában a polgármester, a polgármester esetén a Képviselő-testület.

# A juttatások és a támogatások fedezete

2.§

( 1 ) A juttatásokra és a támogatásokra adott évben kifizethető keretösszegeket a képviselő-testület a költségvetési rendeletében állapítja meg.

( 2 ) A hivatal költségvetésében szociális és egyéb támogatások, juttatások céljára fedezetet kell biztosítani (szociális keret), amely más célra nem használható fel és nem csoportosítható át.

**A juttatások fajtái**

3.§

(1) A köztisztviselő részére

a) családalapítási támogatás,

b) szociális támogatások:

ba) temetési segély

bb) szociális segély

c) illetményelőleg,

d) egészségügyi juttatásként szemüvegtérítés

e) képzési, továbbképzési támogatás tanulmányi szerződés formájában

adható.

(2) Köztisztviselő hozzátartozója részére

a) temetési támogatás adható.

**Családalapítási támogatás**

4.§

(1) Családalapítási támogatás adható annak a köztisztviselőnek, akinek adott költségvetési évben gyermeke született. A támogatás feltétele, hogy a köztisztviselő: a gyermekével egy háztartásban éljen,

(2) A családalapítási támogatás összege: gyermekenként az illetményalap 60 %-a

**Szociális támogatások**

5.§

(1) A köztisztviselőnek a következő szociális támogatások adhatóak:

1. temetési segély,
2. szociális segély,

6.§

(2) Temetési segély adható annak a köztisztviselőnek, aki vér szerinti rokona, házas vagy élettársa eltemettetéséről gondoskodott. Temetési segély nem adható annak a köztisztviselőnek, aki az önkormányzat szociális ellátásokról szóló helyi rendelete alapján ugyanazon temetési költségek tekintetében - saját maga, vagy hozzátartozója temetési segélyben részesült

(3) A temetési segély mértéke házas, vagy élettárs , illetve vele közös háztartásban élő vér szerinti rokon esetén az illetményalap 80 %-a, míg egyéb vér szerinti rokon esetén az illetményalap 60 %-a.

7.§

(1) Szociális segély adható annak a köztisztviselőnek, aki átmenetileg az eddigi életkörülményeit negatívan befolyásoló rendkívüli élethelyzetbe került, s ennek következtében időszakosan anyagi gondokkal küzd. Az említett rendkívüli élethelyzetbe kerülés indokai lehetnek például: egészségügyi állapottal kapcsolatos kiadások (pl. gyógyszer kiadások, gyógykezelés költségei), elemi csapás stb.

(2) A szociális segély mértéke alkalmanként maximum az illetményalap 150 %-a lehet. (A segély konkrét összegéről a jegyző dönt.)

(3) A szociális segély egy évben maximum 4 alkalommal adható ugyanazon személy részére.

**Illetményelőleg**

**8.§**

(1) A legalább 6 hónapos közszolgálati jogviszonnyal rendelkező, határozatlan időre, vagy legalább 1 éves határozott időre kinevezett köztisztviselők átmeneti anyagi gondjaik enyhítésére bruttó illetményének 150 %-áig illetményelőleget igényelhet.

(2) Az illetményelőleg visszafizetési ideje 6 hónap, illetve a határozott idejű szerződés esetén annak letelte, kivételesen méltánylást igénylő esetben 12 hónap..

**Szemüvegtérítés**

**9.§**

(1) A képernyő előtti munkavégzés minimális egészségügyi biztonsági követelményeiről szóló előírások alapján a képernyő előtti munkavégzést folytató köztisztviselők 2 évente szemüvegtérítésben részesülnek

(2) A szemüveg térítés mértéke a térítés évében érvényes köztisztviselői illetményalap 50 %-a.

**A köztisztviselők képzésének, továbbképzésének támogatása**

**10. §**

(1) A polgármesteri hivatal szakember-ellátottsága, munkatársai szakmai felkészültségének érdekében tanulmányi szerződés köthető.

(2) A köztisztviselői állományban egyszerre maximum csak egy érvényben lévő, költségvetési kiadással járó tanulmányi szerződés lehet.

**Temetési támogatás**

**11.§**

(1) A közszolgálati jogviszonyban lévő köztisztviselő halála esetén a köztisztviselőnek házastársa (ideértve az élettársat is) vagy gyermeke (ideértve az örökbefogadott, a mostoha és nevelt gyermeket is) vagy szülője (ideértve az örökbefogadó-, a mostoha- és a nevelőszülőt is)- aki az eltemetésről gondoskodott - igazolt temetési költségeihez az illetményalap másfélszeresének(150 %-ának) megfelelő összegű támogatás jár. Ebben az esetben nem jár a temettető részére a rendkivüli települési temetési támogatás.

12.§

(1) A 4-11 §-ban meghatározott juttatások odaítélésének részletes feltételeit, az elbírálás és az elszámolás rendjét, valamint az esetleges visszatérítés szabályait a jegyző, mint a hivatal vezetője a Közszolgálati Szabályzatban állapítja meg.

**Vezetői illetménypótlék**

13.§

(1) Az önkormányzat hivatalának osztályvezetői megbízással rendelkező vezető köztisztviselője részére a vezető alapilletményének 10%-a, mértékű vezetői illetménypótlék jár.

(2) A már megállapított vezetői illetménypótlék nem csökkenthető.

**Záró rendelkezések**

**13. §**

(1) Ez a rendelet a kihírdetését követő napon lép hatályba. A rendelet 13.§.(1) bekezdésének rendelkezését 2017. január 1. napjától kell alkalmazni.

(2) E rendelet hatályba lépésével egyidejűleg hatályukat vesztik a köztisztviselők szociális, jóléti, kulturális, egészségügyi juttatásairól szóló 15/2001 (X.29) valamint azt módosító 4/2010 (III.05.) KT rendeletek .

Ibrány, 2016. január 23.

Berencsi Béla sk Bakosiné Márton Mária sk

polgármester jegyző